Die xvi julij 1507 dominus Georgius Vinnestad, clericus Lubicensis, obtulit camere apostolice et sacro reuerendissimorum dominorum sancte Romane ecclessie cardinalium collegio vice et nomine reuerendi patris Johannis Olaui, electi Aboensis, pro communi pape dicte ecclesie ratione prouisionis et prefectionis de persona sua, eidem ecclesie per bullas sanctissimi domini nostri, domini Julij pape II sub data vij(c) kalendas julij anno quarto auctoritate apostolica facte, florenos auri de camera ducentos, ad quos dicta ecclesia in libris camere taxata repperitur, et quinque minuta seruitia consueta, eorundem autem communis et minutorum seruitiorum medietatem infra sex menses proximos, aliam vero medietatem infra alios sex menses extunc immediate sequentes soluere promisit, constituit, jurauit et se in pleniori forma camere obligauit. Reuerendus pater dominus Phylippus presentibus serijs tulit sententias in scriptis et me (= me et?) do. de Ju:lj notario rogatis. Dicta die bulle prefate ecclesie date fuerunt dicto domino Georgio, quia soluit omnia jura camere et collegij; patet per cedulas depositariorum.